Citește Horoscop săptămânal Săgetător. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Săgetător și urmarește video Uranissima.
Horoscop săptămânal Săgetător – 4 – 10 mai 2024
În ziua de 4 mai, chestiuni domestice rezolvate cu resemnare dar fără prea mare spor și, evident, fără prea mare entuziasm; abandon al chestiunilor minore, dorința de a menține echilibrul în relațiile de familie (cu părinții, cu cei în vârstă).
Între 4 mai, după ora 23:41′, și 6 mai, imediat după miezul nopții, universul afectiv va fi tulburat de cele patru planete plus Nodul Nord, în tranzit prin Berbec, printre care Marte (puternic, în domiciliu) și Kiron (destul de răscolitor) care nu vor permite să se mențină calmul și liniștea afectivă motiv pentru care trăirile vor fi intense, dezordonate, excesive, greu de stăpânit, marcate de subiectivism de unde și riscul de certuri, de reproșuri ori, poate, chiar, de despărțiri (temporare).
Săgetătorii tineri vor fi cuprinși de dorința de a trăi intens ceea ce îi va împinge, mai ales pe cei imprudenți, să facă demonstrații de forță sau să-și verifice forța fizică și nivelul de pregătire (dacă practică sporturi ca profesioniști sau de agrement).
Alții se vor lăsa seduși de farmecele unei povești de dragoste sau ale unei persoane care-i motivează „să facă pe eroii”. Relații tensionate între părinții – Săgetător și copiii lor. Între 6 mai, după ora 00:41′, și începutul zilei de 9 mai, regimul muncii va cunoaște o evoluție favorabilă, stabilă, constructivă; nativii vor fi harnici și dedicați. Cei doi Benefici, în tranzit prin casa muncii, le pot aduce avantaje materiale sau profesionale ori rezolvări fericite ale unei situații deteriorate în ultima vreme.
Luna Nouă în Taur, din 8 mai, mai poate instaura, în același sector, un nou tip de activitate profesională, o nouă abordare contractuală sau un context diferit de exercitare a meseriei. Între 9 mai, după ora 02:21′, și 10 mai, întâlniri sporadice, dialoguri nesemnificative cu persoanele cu care nativii au relații parteneriale prin contract, asociere, căsătorie sau afaceri.